নেতাকর্মীদের গ্রেপ্তারের নিন্দা জানিয়ে বিএনপি মহাসচিব বলেন, ‘সরকার তার নিজের অবৈধ সত্তা ঢাকতে একের পর এক ইস্যু তৈরি করে জনগণের মন ও ভাবনাকে বিভ্রান্ত করার অপকৌশল এঁটে যাচ্ছে। দেশ আজ নিবিড় অরাজকতায় আচ্ছন্ন হয়ে আছে। দেশের জনপদ-মাঠ-ঘাট-প্রান্তরে এখন শুধু রক্তের দাগ ছাড়া আর কিছু নেই। সরকারের কাছ থেকে দেশবাসী শুধুই হুমকি-ধামকি, মিথ্যাচার ও কথামালার ফানুস ছাড়া আর কিছুই পায়নি। সব ক্ষেত্রে ব্যর্থ হয়ে সরকার দিশেহারা হয়ে শুধু দেশের বৃহত্তম রাজনৈতিক দল বিএনপিকে পর্যুদস্ত করতে উঠেপড়ে লেগেছে।’